Kan du godt klare det? Skal jeg tage den?
Følg med mig, så finder vi jeres nye hjem.
Familien Diala, vi følger jer hjem.
NORDENGLAND 2016
- Tag jeres bagage. Vi kan hjælpe. - Hvor fanden kommer de fra?
- Tal pænt. - Hvem fanden er de?
- De kommer fra Syrien. - Tager du pis på mig?
- Tal pænt. Her er mange børn. - Jeg er bekymret for mine børn.
- Det forstår jeg. Tag det roligt. - Det er ikke retfærdigt.
Jeg vil besvare alle spørgsmål senere.
- Er alt i orden? - Nej.
- Hvorfor har I ikke sagt, de kom? - Kommunen kommer og forklarer.
Forklarer? I har ikke engang sagt, at de kom.
De har en pointe, ikke? Det må du indrømme.
Der er børn i bussen. De er trætte og bange.
Vi skal bare have dem ind i huset. Vi klarer det senere.
Skide kamelklappere! I skød min kammerat i Irak!
- Det er upassende. - Det der er upassende!
Hun fotograferer dig fandeme. Se hende lige! Hende der!
Du fotograferer mig uden tilladelse! Det er en skændsel, TJ!
- Slet det billede! - Rocco!
Slet det så! Det er et billede af mig!
- Du skræmmer børnene. - Hun må ikke fotografere mig!
Kan du klare det? Pas på trinnet. Hold jer samlet.
Skynd jer, drenge. Denne vej.
Jeg ordner det med billederne. De er bare børn. Lad dem komme ind.
- Smil, de damer. - Giv mig kameraet.
Okay. To billeder mere.
Rocco. Nej, mand. Rocco.
- Giv mig kameraet. - Giv hende det. Hold så op.
Selfie!
Tilbage med dig, lille fyr.
Hun prøvede at tage det! Hun skulle ikke have prøvet at tage det!
Det tager vi os af, når vi er kommet indenfor.
Det var for sjov!
Lad os gå ind.
Okay, er alle kommet ind?
Det er jeg virkelig ked af.
Det her er stuen.
Her er jeres bagage.
Jeg er ked af, at det skete, og jeg håber, du er okay.
Her har vi en mikroovn og et køleskab i hjørnet.
Kom så! Marra!
Kom så! Dygtig pige, Marra!
Aflevér.
Aflevér den.
Kom så!
Kom så, Marra!
Dygtig pige, Marra. Op med dig.
Dygtig pige, Marra. Nu skal du få noget vand.
Kom så. Dygtig pige.
Værsgo. Dygtig pige.
For fanden.
For fanden!
Få din mor ind i bilen. Jeg skal tale med ham der.
- Slap af, far. - Få hende nu bare ind i bilen.
Har I solgt huset, knægt?
- Det er fortroligt. - Har I solgt det eller ej?
Det blev solgt på en online-auktion sammen med tre andre huse her.
- Uden at se dem? Hvem har købt dem? - Et firma på Cypern.
- For hvor meget? - 8000 pr. styk.
Jeg er på røven. Vi betalte fem gange så meget.
Hvordan skal jeg kunne sælge det?
- Har I tjekket lejeren? - Det er ikke min afdeling.
Jeg skal give dig afdeling. I lejede nabohuset ud til en skør kugle.
De er blevet købt på en online-auktion.
De har aldrig været i byen. De har aldrig gået i vores gader.
Købt af et grådigt svin, der lejer ud til en idiot.
De er nogle forpulede snyltere.
De besøger ikke engang byen. De ser ikke de huse, de køber.
De reklamerer for huse til leje på min gade i Durham Fængsel.
- Det er rigtigt. De skider på mig! - Seriøst? I Durham Fængsel?
Kan I huske, da Mary fik sin diagnose, -
- og vi overvejede at sælge og flytte tættere på hendes søster?
Vi tøvede lidt, men vi fik huset vurderet.
Det var 50.000 værd. Lidt mere, end jeg gav for det.
Ved I, hvad det firma på Cypern betalte for de huse?
- 8000 pr. styk. - For helvede!
Vi er på røven! 8000.
Mary kan ikke klare ham fjolset inde ved siden af, men vi er fanget der.
Det her er blevet en losseplads, drenge og piger. En losseplads.
Det har du ret i. Dem, der køber husene, sætter dem ikke i stand.
Og dem, der flytter ind, sætter dem ikke i stand. De forfalder bare.
Jeg ved ikke, hvad jeg skal sige. Vi har boet her hele vores liv.
Er det sådan, det bliver? Skal vi resten af vores liv bo ...
Jeg kan ikke klare det længere.
Rolig, Charlie. Vi skal nok finde ud af det.
Vi kender alle sammen Mary. Hils hende. Vi hepper på hende.
- Man var stolt over at eje sit hus. - Nu er det sgu en møllesten.
Det er sgu en møllesten. Du har ret.
- Se. Det er en af dem fra bussen. - Så skal hun nok have en Guinness.
Hej. Hvad kan jeg gøre for dig?
- Tak for din venlighed, da vi ankom. - Ingen årsag.
Det sætter jeg stor pris på. Jeg har et andet spørgsmål.
Jeg vil finde ham, der ødelagde mit kamera. Han skal betale for det.
- Kender du ham? - Nej.
Hans trøje havde sorte og hvide striber.
Den er meget populær her. Det er det lokale fodboldholds trøje.
- Kan du huske, du talte med ham? - Ja, det kan jeg godt huske.
Jeg ved, hvem han er. Vi er ikke venner. Jeg er ikke betjent.
Vil du sige til, hvis du ser ham? Jeg hedder Yara. Hvad hedder du?
- Tommy Joe Ballantyne. - Tak. Vil du gøre det?
- Jeg skal forsøge. - Mange tak, hr. Ballantyne. Hej hej.
Sikke en frækhed!
- Må de komme på en pub med alkohol? - De gør alt, når ingen ser det.
- Jeg arbejdede engang derude. - Hun brasede ind.
- Hvad bliver det næste? - En moske.
- Godmorgen. Går det godt? - Godmorgen.
- Godmorgen, Linda. - Godmorgen. Hej!
- Skulle du ikke være i skole? - De kan godt undvære mig en dag.
Sig det ikke til bedstemor, for så får jeg en formaning.
Stop!
Jeg havde nær skidt i bukserne.
- Nu skal du ikke overreagere, TJ. - Den er stor som en hest.
Vi havde dem ikke på gaden, hvis de ikke kunne lide børn.
- De er nogle dejlige hunde. - De er ikke så slemme.
- De ville æde hende til morgenmad. - Han er sød.
- Undskyld. - For helvede.
Kameraet koster mange penge. Du skal betale for det.
- Du skulle ikke have taget det. - Du skulle ikke fotografere mig.
- Hvad foregår der? - Han ødelagde mit kamera.
- Hvad ævler du om? - Jeg kan ikke forstå, hvad du siger.
Hvis du ikke kan forstå engelsk, så skrid hjem til dit eget land.
- Sådan skal du ikke tale til mig. - Du er ikke ligefrem lokal, vel?
Jeg smutter. Hav en god dag. Hej!
- Så du kender ham? - Ja.
Du får ingen penge ud af ham. Han drikker alle sine penge op.
Har du kameraet med? Må jeg se det?
Tak.
Hvis du har tid, kan jeg måske hjælpe dig.
- Nu? - Hvis du har tid.
Dygtig pige. Smut så med dig.
Maggie, må jeg få nøglerne til baglokalet?
- Tak. - Godmorgen.
- Går det godt? - Ja tak.
Kom med mig.
Jeg beklager rodet.
Det har været låst af i 20 år.
I gamle dage var her proppet hver aften.
LIVET UNDER JORDEN
Der var engang en kulmine. Der var en i hver by her.
De er lukket for længe siden.
En hel levevis, der er forsvundet for evigt.
ULYKKEN I EASINGTON KULMINE 1951
GALLAFEST FOR DURHAMS MINEARBEJDERE
LUK MINEN OG DRÆB BYEN STREJKEN I 84
Yara. Det var det her, jeg ville vise dig.
De er ikke magen til dit, men du kan måske bruge et af dem?
De var min onkels. Han tog de fleste af fotografierne herinde.
Det her ligner mit kamera. Tak, fordi du tænkte på mig.
Men mit kamera ... betyder noget særligt for mig.
Der er en butik i Durham, hvor jeg kan få det repareret.
- Tak, men jeg har ingen penge. - Nå, men ...
Hvis jeg sælger to af kameraerne til butikken, -
- vil det give nok penge til at få repareret dit kamera.
Du kan godt betro mig det. Jeg skal nok få det repareret.
Mange tak.
- Jeg lover at passe på det. - Tak.
Du taler rigtig godt engelsk. Hvor har du lært det?
Jeg boede i en lejr i to år, hvor jeg hjalp de udenlandske sygeplejersker.
De lærte mig en masse engelsk. I de første måneder besluttede jeg, -
- at jeg ville lære 20 engelske ord hver dag, så det gjorde jeg.
TJ. Jeg skal gå nu. Stamkunderne er kommet, og to vil betjenes.
- Tak, Maggie. - Vi ses.
- Jeg overlader det her til dig. - Hr. Ballantyne?
- Må jeg kigge på de andre billeder? - Ja. Bliv, så længe du vil.
Det tager ikke så lang tid.
Hvor har du været? Vi vil gerne betjenes. Vi har ventet fem minutter.
- Vil du have en øl? Jeg giver. - Mange tak.
Hvad foregår der, TJ? Vi ved, hun er derinde.
Det her er det eneste sted i byen, hvor vi kan være os selv.
- Du dusker hende vel ikke derinde? - Det må vække glade minder.
Har du fortalt hende om de stakkels minearbejdere?
- Drop det pis, Vic. - Vi vil bare have en øl, Archie.
- Ingen kamelklappere på pubben, TJ. - Kamelklappere?
Tal for dig selv, knægt. Hun generer sgu da ikke dig.
Fis af, Joe.
Din far var en skide skruebrækker, og du er ligesom ham.
Den gamle fortrød kun, at han ikke gik i arbejde tidligere.
Han gik i arbejde, og fem år senere blev minen fandeme lukket, -
- og han røg sgu ud ligesom resten af os.
DE SKAL IKKE SULTE
NÅR MAN SPISER SAMMEN, HOLDER MAN SAMMEN
- Vil du have noget at drikke? - Tak.
"Når man spiser sammen, holder man sammen."
Det sagde min mor altid.
Det gjorde vi også i Syrien. Vi lavede mad sammen med naboerne.
Og sov under trappen, i tilfælde af at vi blev bombet.
Det blev taget under strejken. Jeg var lige begyndt i minen.
Regeringen ville sulte os i arbejde, så vi spiste sammen hver dag.
Og hvad er det?
Det er flere fra strejken.
Man ville ikke blive snuppet af de svin.
- De ser meget stærke ud. - Det var vi også.
Min far sagde, at hvis arbejderne indså den magt, de havde, -
- og turde bruge den, så kunne vi ændre verden.
Men det gjorde vi aldrig.
Mor?
Det er tøj.
- Og den her? - Kom.
- Går det? - Ja, den klarer jeg.
Hej! Salaam alaikum salaam.
Hvordan går det? Godt. Den er til dig.
Mor siger tak, fordi Jamila sparker mig i sengen.
- Nej, Jamila! - Nej! Nej!
Se bare!
Lige et øjeblik.
- Hvad så? - Ved du hvad?
Der er noget, du aldrig vil lære. Man bør først hjælpe sine nærmeste.
Har du set, hvad jeg har med? Det er bleer. Der er en baby.
Går det godt?
Her er noget tøj og et par sko. Skal jeg stille det ind? Ja, sko.
- Der er et par sager her. - Tak. Godt.
Hende Aisha er supersød, men det er et mareridt.
Barnet græder på grund af et dårligt bryst, -
- og ham naboen banker på væggen og bander og svovler.
- Det er et mareridt. - Jeg er ikke overrasket.
Du skulle høre snakken på pubben. Især når de har drukket.
Så går de hjem og på nettet og gejler hinanden op.
Deres kommentarer er skrækkelige.
- Hvad siger du til dem på pubben? - Hvad kan jeg sige?
Det ved jeg ikke, TJ. Det er derfor, jeg spørger dig.
Jeg siger ikke noget. Jeg holder bare mund.
- Sådan. - Tak.
Hej!
Det er til jer, til huset. Hvordan går det?
Det var så lidt. Gæt, hvad vi har til dig.
En cykel. Ja.
Værsgo. Er du glad?
Sådan der. Ja!
Sådan, Rana!
- Hvad så, drenge? - Hvorfor får de alt det?
De lokale har doneret det. Det er alt sammen genbrug.
- Men de har fået det hele. - Ja, men de har mistet alt.
- De havde kun det tøj, de gik i. - Gid jeg kunne få en cykel.
Måske skulle I gøre noget for de lokale børn.
Seriøst? Hvorfor starter du ikke fodboldholdet op igen?
Nej? Det tænkte jeg nok.
Jeg knokler uafbrudt. Jeg har børn og arbejde, og min mor er sløj.
Min knægt ser mig aldrig. Skal vi gøre mere?
Vi er kun et par stykker. Mig og nogle fra kirken.
Gudfader, TJ. Gør selv noget, for fanden.
Du plejede at gå forrest, når noget skulle gøres.
Nu skal jeg tigge dig om at aflevere nogle ting i varevognen.
Helt ærligt, mand.
Klar, parat.
Kom så, Linda! Kom så!
Kom så, Linda!
Linda! Linda!
- Er du okay, Linda? - Jeg fik det dårligt.
- Er din mor her? - Nej, hun er på arbejde.
- Er du okay, Linda? - Nej.
Drik noget vand. Måske er du dehydreret.
- Hvad har du spist i dag, Linda? - Kun en lille pose chips.
- Okay. Vil du gerne hjem? - Ja.
- Er det tæt på? - Ja, et par gader væk.
Jeg kan følge dig hjem.
Jeg har glemt mine nøgler.
Max? Luk op, Max.
- Hvad er der? - Din søster er dårlig.
- Må jeg hjælpe hende ind? - Ja.
Sæt dig ned her.
Læg dit hoved her.
Jeg har en banan. Kan du spise den?
Jeg skal have noget sødt. Det plejer at hjælpe.
Har du en kiks eller noget sødt til din søster?
Lige et øjeblik.
- Hvem fanden er du? - Undskyld ...
Kommer jeg hjem til dig og lurer ...
- Ud med dig! Forsvind! - Du forstår det ikke ...
- Jeg prøvede at hjælpe ... - Børnene er mit ansvar.
Du skal sgu ikke stikke næsen i mine sager!
- Hun hjalp mig. - Jeg er skideligeglad!
- Hun er syg. Jeg hjalp hende. - Jeg er skideligeglad! Ud!
Og kom ikke igen!
- Hvad fanden laver I to? - Det var ikke mig.
Hvor mange gange har jeg sagt, at I ikke må lukke fremmede ind!
- Udlændinge i mit hus! - Jeg havde det dårligt!
- Hr. Ballantyne? - Hej, Yara. Jeg har noget til dig.
Mange tak.
Tak, hr. Ballantyne. Min mor siger, du skal komme ind.
- Ellers tak, mine sko er beskidte. - Kom nu. Bare fem minutter?
Det er meget sødt af jer. Tak.
Hun laver sjov med mig.
Nu vil jeg tage billeder af alle på gaden, ligesom jeg gjorde i lejren.
Tak.
- Værsgo. Tag nogle kager. - Tak.
- Kan du lide den? - Den smager rigtig godt.
- Er kameraet i orden? - Det er perfekt. Det er som nyt.
Shukran. Ved du, hvad det betyder?
- Nej. - Det betyder tak.
Det passer til dit navn. Shukran, hr. Ballantyne.
Nå, men shukran.
Nu går alle børnene i skole. Hvordan går det?
- Godt. - Godt? Skole godt?
Hvordan går det i skolen, knægt?
- Godt. - Javel.
Dukkerne er meget flotte.
Har de navne?
Rahat, Rafif, Sham, Shahad og Amara.
Det er hendes veninders navne derhjemme. Hun ved ikke, hvor de er.
Det er vores far, og hun sagde, at hun håber, han kan finde os her.
Det er jeg sikker på, han vil gøre. Det er jeg sikker på.
De skal lave lektier.
Så det er min far. Han er skrædder.
Kvikke hænder og kvik i hovedet.
Hans eneste forbrydelse var at lede efter sin bror.
Han blev taget af Shabiha. Det betyder "spøgelserne".
Det er militser, der støttes af det syriske regime.
Min mor tror, at han er død.
Men jeg ved, at han stadig lever.
- Din far gav dig kameraet, ikke? - Jo.
Da jeg var lille, ville jeg være fotograf og rejse verden rundt.
- Det her kamera har reddet mit liv. - Hvordan det?
Fordi jeg har set meget, jeg ville ønske, jeg ikke havde set.
Jeg kan ikke beskrive det med ord.
Men når jeg ser gennem kameraet, vælger jeg at se håb og styrke.
Så jeg vælger, hvordan jeg lever, med kameraet.
Og det føles, som om min far er hos mig.
- Så tak, fordi du reparerede det. - Det var mig en fornøjelse.
- Bashir! - Få ham med. Det skal han få betalt!
Slip perkeren.
Slip ham. Dit lille svin. Se på mig, for helvede.
Jeg ved, hvad du har gjort. Vi ved, hvad du har gjort.
Hvorfor fanden gjorde du det? Op med dig. Dit lille svin.
Beskidte indvandrersvin. Skrid hjem til dit eget land.
Hvis du gør det igen, skal du fandeme få. Skrid!
Din lille, beskidte perker!
Forpulede vatpik! Du er fandeme en vatpik!
Slip ham. Dit lille svin. Jeg ved, hvad du har gjort.
Stop den der.
Kan I se ham? Det er min nevø. Hør, hvad han siger.
"Vi ved, hvad du har gjort." Har du set det, Charlie?
Det fremmede svin har generet pigerne til frokost. Han skubbede en omkuld.
Spørg forældrene.
Jeg kender knægten. Han er en god dreng.
- Vi vil finde ud af, hvad der skete. - Der er foregået noget, TJ.
Afspil den igen, Gary.
Skrid! Forsvind! Sådan går det bøller på vores skole.
- Der er sket noget inden. - Ja, Ronnie reagerer på det.
Nu bliver Ronnie mobbet på de skide sociale medier.
- Hvad fanden siger du til det, TJ? - Det ved jeg ikke.
- Vil nogen have en øl mere? - Jeg kan godt kvæle en mere.
Er det alt, du har at sige? En øl mere?
Jeg er ikke racist, -
- men jeg er ikke glad for alle de ekstra børn i skolen.
Jeg bebrejder dem ikke, men nogle af dem kan ikke engang engelsk.
- Er der ikke flere lærere? - Der kommer nogen, der kan arabisk.
Det er alle tiders for vores børn.
Der var to hos lægen forleden. Det tog en halv time at udfylde skemaer.
Det samme skete for Mary.
Pudsigt, hvordan de aldrig skal bo i Chelsea eller Westminster.
De vil ikke have dem i nærheden. Derfor dumper de dem hos os.
Jeg har ikke noget imod indvandrere. Min far var irer.
Men der er ikke en skid her i byen, og det skal vi dele med dem?
Og hvis man siger noget, bliver man kaldt racist.
- Jeg er skidetræt af det. - Har de tjekket dem?
Hvem er de? Hvem er de gift med? Hvem er deres brødre og fætre?
De har smartphones og taler med krigere.
Der skal bare slippe én igennem. En forpulet jihadist.
Jeg har ondt af de stakler.
Det har jeg også, men vi kan ikke engang tage os af vores egne.
Folk bor med brædder for vinduerne og tændte stearinlys.
De har ingen respekt for os.
Vi må trække en streg i sandet. Det er nok. Det begynder her.
På The Old Oak. Vi burde holde et møde og fortælle om det.
Invitere byrådet, pressen og lokal-tv.
Vær forsigtig, Charlie. Der vil komme en masse racister.
Jaffa, det er nu eller aldrig.
Hvor skulle vi holde det? Alt er lukket.
Menighedssalen, minearbejdernes forening og skolen.
Du låste op til baglokalet. Vi kunne holde det derinde.
Det har været lukket i 20 år. Det ligner en losseplads.
Vi kunne hjælpe med at rydde op.
Der er ingen varme, og rørene og strømmen er færdige.
Jaffa har været i byggebranchen. Kunne du ikke hjælpe?
- Nej, jeg har dårlig ryg. - Din dovne stodder.
- Hvad med komfurerne, TJ? - Komfurerne?
- De har ikke virket siden 90'erne. - Jeg kan ordne dem.
Vi har ikke brug for mad. Vi skal bare bruge et lokale til et møde.
- Hvad er problemet? - Jeg har ingen ansvarsforsikring.
- Så ingen offentlige arrangementer. - Er du pludselig en regelrytter?
- Må jeg kigge engang? - Gør det, Charlie.
Nøglerne ligger bag baren. Luk nu op.
Lokalet forbliver lukket.
Ved du hvad? Nogle af os er kommet her i 40 år. Det er en hel livstid.
Mary og jeg holdt vores forlovelsesfest derinde.
- Kan du huske det? - Selvfølgelig.
Du holdt en flot tale. "Venner for livet".
Nu vil du ikke låse op for os, men for dine nye venner.
Tæller vi pludselig ikke længere?
Jeg beklager, men det lokale forbliver lukket.
- Jeg beklager, Charlie. - Det er sgu en skændsel. Sid ned.
Må jeg lige tale med dig?
Ja, dig. Jeg skal tale med dig.
Jeg vidste ikke, hvad der var sket med Linda.
- Jeg ville bare sige undskyld. - Undskyld, fordi jeg gik ind.
Linda viste mig de billeder, du tog af hende.
De er virkelig gode og naturlige. Hun ser glad ud til en afveksling.
Jeg ville spørge dig. Jeg viste pigerne i salonen billederne.
Jeg gør rent der et par timer om ugen.
- Vil du komme og fotografere dem? - Ja, det kan jeg godt.
Forsigtig.
- Kan du kigge ind i kameraet? - Skal jeg kigge på dig?
Det her er Debbie, Yara.
Ikke i aften. I morgen.
Min ven har åbnet en bar, som hedder The Milk Bar.
- The Milk Bar? - Med cocktails og sådan noget.
- Nyder du det her? - Ja, meget.
- Tak, fordi jeg må fotografere jer. - Det var så lidt.
En dejlig kop te. Det er skønt. Tak.
- Værsgo, Yara. - Tak.
- Hvordan har Linda det? - Godt. Hun går i skole igen.
Må jeg spørge om noget? Udsteder I gavekort?
- Nej, det er en enkel forretning. - Nå, ikke?
Min datter Josie har fødselsdag, og hun har ikke været ude længe.
Jeg tænkte, det ville være dejligt for hende at få ordnet hår.
Hendes negle ser skrækkelige ud. De trænger til at blive ordnet.
Hvis jeg giver hende penge til det, bruger hun dem på børnene.
Det er ligesådan med min veninde, Sadie.
Hun har mistet selvtilliden. Vi ser hende aldrig.
- Hun er meget ensom. - Og de skammer sig.
Det skete med min Katie. Hun røg bare af i svinget.
Jeg ved ikke engang, hvor hun er. Jeg ved ikke, om hun kommer tilbage.
- Fem pund og 20 pence. - Tak, TJ.
- Du har fået en ven for livet. - Hun er sød.
Hun er et pragteksemplar.
TJ. Kan vi snakke sammen?
Yara og jeg har tænkt på noget.
- Meget beroligende. - Nej, sådan er det ikke.
Yara snakkede med pigerne hos frisøren forleden.
Du ved, folk har det svært. Hun talte med Sadie om hendes datter, Josie.
- Jeg har ikke set hende i månedsvis. - Præcis. Hun gemmer sig.
Jeg har tænkt over, at de syriske familier er meget isolerede.
Jeg er bekymret for børnene. De lokale har det også svært.
Nogle af de historier, jeg hører, er hjerteskærende.
Billedet i baglokalet og det, din mor sagde:
"Hvis man spiser sammen, holder man sammen."
Tænk, hvis alle familierne begyndte at spise sammen.
Vi kan blive venner. Det kunne ændre vores liv. Hvad synes du?
Det er en god idé, men er det ikke en stor opgave?
Vores mødre lavede 500 måltider om dagen under strejken.
Vi kan godt klare en middag.
Vi kan starte småt med dem, der har størst behov, såsom Josie.
Vi kunne spørge Brendan fra skolen, hvilke børn der har behov.
I må gerne låne varevognen, hvis det hjælper.
Der er ikke rigtig nogen steder at gøre det længere.
Menighedssalen er lukket, og det var det sidste egnede sted.
Så vi tænkte på, om vi måske må bruge baglokalet?
Vil du gøre mig forlegen? Det har været lukket i 20 år.
- Vi kunne få folk ind ... - Rørene og strømmen er færdige.
- Nogle af mændene er håndværkere ... - Der er ikke sikkert, Yara.
Det ved du godt. Hvad har du gang i, Laura?
- Vil I ruinere mig? - Vi vil gøre noget for byen.
Hvis jeg åbner baglokalet, boykotter de sidste stamkunder mig.
Jeg hænger i med neglene!
Jeg kan ikke sælge stedet. Jeg har ikke en klink!
- Vil I have mig sat på gaden? - Nej.
Det er det, der vil ske!
Bare glem det, Laura. Lad mig være, og glem det.
Det er jeg ked af, Yara.
Dygtig pige. Kom så.
TIL MINDE OM FRANK BALLANTYNE EN STANDHAFTIG KAMMERAT
ELSIE JANE BALLANTYNE ELSKET HUSTRU, MOR OG BEDSTEMOR
Marra!
Lad være! Marra!
Lad være! Marra, lad være!
Marra! Lad være!
Marra!
Din narrøv, kald din forpulede hund tilbage!
Få styr på de køtere, for helvede!
Jeg sagde jo, du skulle lade være! Kald ham tilbage!
- Marra! Marra! - Få fat i ham!
Marra! Få styr på den forpulede køter!
Du står sgu bare der!
- Vi skal afsted. Kom så. - Marra!
Forpulede svin!
Marra! Marra! Marra!
Marra!
Forpulede svin.
Forpulede svin! Det skal I få betalt!
Pis.
Hej. Vi har tænkt på dig. Må vi komme ind?
Ja, selvfølgelig.
- Værsgo at sidde ned. - Tak.
Tag en tallerken. Bare til dig selv.
Nogle gange er der ikke brug for ord, kun mad.
Jeg skammer mig over, at I gør det her efter det, I har oplevet.
Der er ingen skam i kærlighed. Vi kender til at miste.
- Værsgo at sidde ned. - Tak.
- Du vil kunne lide maden. - Det er jeg sikker på.
Hun går ikke, før du spiser.
Okay.
Det smager rigtig godt.
Tak.
- Shukran? - Shukran.
Tak.
- Hvornår fik du Marra? - Den 9. april for to år siden.
Kan du huske datoen?
Ja. Det er en helt særlig dato for mig.
Min far var minearbejder, som du ved.
Den 9. april for mange år siden ...
... arbejdede han fem kilometer ude i havet og blev dræbt i en ulykke.
For to år siden sejlede mit liv så meget ...
... at jeg besluttede, at jeg ville tage mit eget liv den 9. april.
- Det er måske svært at forstå. - Nej, det er ikke svært.
Jeg havde begået så mange fejl.
Jeg havde lige mistet en god kvinde.
Jeg havde tid til alle undtagen hende, og da det gik op for mig ...
... så var det for sent. Hun ville skilles.
- Har du nogen børn? - Ja. Jeg har en søn.
Han er en god knægt, men han taler ikke med mig mere.
Og det kan jeg ikke bebrejde ham.
Jeg blev bare ved med at såre alle, jeg elskede og holdt af.
Stedet her, The Old Oak ...
... falder fra hinanden, og jeg kan ikke få det ordnet.
Så da den 9. april nærmede sig for to år siden, -
- indså jeg, at der var en udvej.
Så jeg besluttede at tage mit eget liv.
Jeg gik ned til stranden, pejlede efter den gamle minenedgang -
- og kiggede mod horisonten.
Og så tænkte jeg:
"Hvis jeg kan komme fem kilometer ud ...
... lige over det sted, hvor min far døde, så er det godt nok."
Jeg vidste, at der ikke var nogen vej tilbage.
Jeg havde endda lagt en besked her på bordet.
"Tommy Joe Ballantyne er taget ud at bade."
Jeg gik ud i havet ...
... og så skete det.
Jeg er ikke religiøs.
Jeg tror ikke på Gud eller et liv efter døden.
Men da jeg gik ud i havet, hørte jeg en lyd.
Jeg kiggede mig omkring, -
- og en dum, lille hund kom imod mig.
Jeg kan huske, jeg tænkte: "Ikke nu. Ikke i dag af alle dage."
Men den fortsatte bare.
Den kom helt hen til mine fødder.
Jeg kiggede ned og så på hendes hundetegn.
Og der stod "Marra". "Marra" er et gammelt minearbejderudtryk.
Din "marra" er din ven, men det stikker meget dybere.
Han er din ven og din ligemand.
Han passer på dig, og du passer på ham. I beskytter hinanden.
Det eneste, jeg tænkte, var: "Hvad ville min far tænke om mig?"
Så gik jeg tilbage og tog den dumme, lille hund med hjem.
Hun gav mig en grund til at stå ud af sengen.
Hver gang jeg så på Marra, -
- så jeg den lille hund, der gav mig en chance til.
Går det godt? Hej, Maggie. Hvordan har TJ det?
Han har det fint. Han er ude i baglokalet.
- I baglokalet? - Døren er ikke låst.
TJ?
- Hvad laver du? - Hvad tror du?
Jeg gør køkkenet rent. Det er jeres skyld.
- Godt. - Ja.
- Smid frakkerne, og giv mig en hånd. - Ja. Vi kommer igen senere.
Nej, I går ingen steder. Jeg gør det på grund af jer.
- Kom og giv en hånd. - Okay.
Jeg har masser af rengøringsmidler.
Nogle foreslog for nylig, at jeg skulle åbne lokalet igen.
Det var jeg slet ikke modtagelig for.
Men med jeres hjælp vil jeg åbne lokalet igen -
- og hjælpe de børn, som har brug for vores hjælp og et måltid mad.
- Er det sikkert, Tony? - Jeg har skiftet de tre sikringer.
Det skal ordnes på langt sigt.
Ellers får du problemer. Men indtil videre er det sikkert.
Velkommen til vores nye venner, som kommer fra en krigszone.
Og jeg vil bruge det her rum, -
- så vi kan mødes og spise sammen.
Vil du bære det affald ud?
Alt, der ikke er sikkert eller bør smides ud, skal væk.
Det er solidaritet, ikke velgørenhed.
Det handler om at gøre noget sammen.
Vi skal ikke bare sætte mad på bordet én gang. Det skal fortsætte.
Går det godt, Mo?
Nej. Den er rustet.
Rustet? Jeg henter noget WD40. Tjekker du den der?
- Hvordan går det? - De forstår ikke et ord. Jeg kæmper.
- Hvor er Yara? - Hun oversætter sammen med Betty.
Jeg ville ikke forstyrre.
Hej. Må jeg stille det her til TJ?
Ja. Stil det på bordet der.
Hej. Går det godt?
- Hej. - Hej. Går det godt?
- Hej.
Det er sgu Ali Baba og de fyrretyve røvere.
For fanden da også. Lad os flytte derhen.
Vi ville bare have en stille øl, Maggie. Er det for meget forlangt?
- Det er TJ's idé. - Det er det garanteret.
- Vi ses. - Farvel.
- Vi ses. - Farvel. Vi ses senere.
Hav en god dag.
Fis af. Pubben er ikke vores længere, vel?
- Hej, Tony. Hvad laver du her? - Jeg skulle tjekke nogle ledninger.
- Jeg håber, du får penge for det. - Vi gør TJ en tjeneste.
Alle hjælper til. Vi ses senere.
- En øl senere? - Ja.
- Hej. Må jeg stille det her til TJ? - Ja, bare stil det på bordet.
Det er hovedbanegården. De holder loppemarked.
Vil du sige til Laura, at det er fra brandvæsenets fagforening?
Jeg har også fundet en saftpresser. Sig til hende, Sammy har den.
Den er i god stand. Jeg kommer med den senere.
Går det godt, gutter? Nyd jeres øl.
- En skide saftpresser. - Hvad bliver det næste?
- Et skide boblebad. - Fagforeningen skal passe sig selv.
Det her minder sgu om Panamakanalen.
Det har du ret i.
- En øl mere, Maggie. Hvad med jer? - Ellers tak.
Hej, Maggie.
Baglokalet er ikke godt nok til os, men det er godt nok til dem?
Jeg havde ikke planlagt det. De lokale hjælper dem, der trænger.
Det er nogle få frivillige. Din familie er velkommen.
- Hvad er der, Vic? - Det skal jeg sige dig.
Vi holder forretningen kørende, og du behandler os som skidt.
- Jeg behandler jer ikke som skidt. - Jo.
Vi bad om at holde ét skide møde, men fik en masse undskyldninger.
Men du giver de skiderikker alt, hvad de vil have.
Du er et forpulet falsk røvhul.
Tag det roligt, Vic.
Stedet ligner en flygtningelejr. Det er en rotterede.
Du skulle nødig snakke.
Jeg prøver at regne det ud.
Enten går du efter et hæderstegn, eller også dusker du hende.
- Var din mund. - Kom bare an.
Du er en forpulet taber. Det var derfor, din kone skred.
- Hold så op! - Jeg smider dig sgu gennem ruden!
Ramte jeg et ømt punkt? Lad os afgøre det udenfor!
Så er det nok, Vic. Nu går du for vidt.
Det her er det sidste offentlige samlingssted, vi har.
Vi vil bare have vores pub tilbage. Er det for meget forlangt?
Kom så. Du må beslutte dig.
Og dig, din frække tøs.
Skrid hjem, hvor du kommer fra.
- Det er, hvad vi ønsker. - Så skynd jer. Farvel.
- Godt sagt, Yara. - Er du okay?
Er du okay, Maggie? Det beklager jeg.
- Det beklager jeg. - Er I okay?
- Må jeg få noget pizza? - Selvfølgelig, Ryan.
- Værsgo. - Tak. Er det kun i dag?
Vi vil gøre det to gange om ugen og noget særligt om lørdagen.
- Er det gratis? - Ja.
Må jeg tage min bedstemor med? Det bliver hun glad for. Tak.
- Det var så lidt. - Må jeg få nogle nuggets?
- Er det rigtigt, at det er gratis? - Ja.
- Lover du det? - Vi vil gøre vores bedste.
Vil I have gulerødder?
- Hvad så, Max? - Ikke noget.
- Der er mere mad tilbage. - Er der?
Hvis du spiser ude i køkkenet, er der ingen, der ser dig.
Vent her.
- Er du okay? - Ja.
- Sig til, hvis du mangler noget. - Tak.
Bashir, min søster har filmet det her.
Vis det ikke til Salim.
Det her er, hvad der er sket med Othmans skole.
Bashir, mor vil fortælle os noget.
Jeg har godt nyt.
Jeres far er i live.
Nogen har set ham i fængslet.
Det er den bedste nyhed, vi kunne få.
Min far er stadig i live. Nogen har set ham i fængslet.
Du behøver ikke holde op.
Nogle gange ville jeg ønske, at han var død, og jeg kunne begrave ham.
Der, hvor han er, er der 100 personer i én celle.
Der er så proppet, at de skiftes til at sidde ned.
De sulter og får tæsk.
Kun nogle få overlever.
Det er det, Assads regime gør mod os.
Det er håbet, der forårsager så megen smerte.
Det gør mig meget ondt, Yara.
Men jeg må være stærk for min families og gruppens skyld.
Men jeg spiller bare skuespil.
TJ, vi har fået en donation fra katedralen. Kan du hente den?
Det skal jeg nok, Phil. Tak.
Katedralen blev bygget for næsten tusind år siden af normannerne.
Min far elskede den.
Men han sagde altid, at katedralen ikke tilhører kirken, -
- men arbejderne, der byggede den.
Hver juli så vi minearbejdernes bannere blive velsignet.
Og bagefter deltog vi i mødet. Han elskede talerne og musikken.
Ligesom på billederne. Kan vi deltage?
Det er længe siden, jeg har været der, så det må du gøre med Laura.
- Også dem der. - Tak, Geoff.
Lad det være. Hvis du skynder dig, kan du høre koret øve.
Bare gå gennem buen.
- Jeg går derind. - God fornøjelse.
Her er smukt.
Mine børn får aldrig templet i Palmyra at se.
Det blev bygget af romerne og ødelagt af Islamisk Stat.
Når halvdelen af ens land ligger i ruiner, og man ser det her ...
Jeg får lyst til at græde.
Hvordan vil Syrien være om tusind år?
Hvor mange år har det taget at hugge stenene?
At bære vægten, forestille sig lyset?
Hvor mange store begavelser, hvor meget sved?
Hvor mange mennesker har arbejdet sammen?
Det er et meget smukt sted.
Det giver mig lyst til at håbe igen.
Når de udøver tortur, når de angriber hospitaler, -
- når de myrder doktorer, når de anvender klorgas, -
- når verden ser på og intet gør.
Regimet lever, når verden intet gør.
Det er det, de gør for at knække os.
Det kræver styrke at håbe, men de vil knuse det.
Det kræver tro at håbe.
Vi prøvede at skabe noget nyt, noget smukt.
Og se os nu. Vi er blevet kastet for løverne.
Jeg har en ven, der kalder håb uanstændigt.
Måske har hun ret.
Men hvis jeg holder op med at håbe, vil mit hjerte holde op med at slå.
Jeg gjorde mit bedste.
Vores gruppe har lavet en gave til jer, -
- inspireret af minearbejdernes bannere og egetræet, -
- som vi ved betyder meget for jer.
Yusuf og Abdul, kom bare.
STYRKE SOLIDARITET MODSTAND
- TJ! Skynd dig, TJ! - For fanden.
TJ! Kom ned!
TJ, kom og se!
- Hvad er der i vejen? For fanden. - Det er noget værre rod.
Pokkers også!
Det er de rør, vi fik ordnet i sidste uge.
- Det er en katastrofe. - Alle samlingerne er røget.
For satan i helvede. Jeg prøver at lukke for vandet.
Vil du ringe til Jaffa, for han skulle have fikset det?
- Det gør jeg. - Tak, Maggie.
Hej, Jaffa. Rørene er færdige, -
- og køkkenet er oversvømmet. Det er noget værre rod.
- Hvad med strømmen? - Det ved jeg ikke. Jeg prøver lige.
Hvad fanden laver du?
- Hvad fanden var det? - For fanden.
- Er I okay, Maggie? - Undskyld.
- Vi må have fat i Tony. - Det bliver værre og værre.
Det ser ikke godt ud, TJ.
Jaffa bad syrerne om at dobbelttjekke samlingerne.
De er røget, så de hørte enten ikke efter eller forstod ham ikke.
Tænk, at det gik i de elektriske installationer.
Det hele er ødelagt. ´Alt det, vi har arbejdet for.
Beklager, TJ. De er færdige.
Der skal trækkes nye ledninger. Det er en stor opgave.
Og I kan ikke være herinde. Det er ikke sikkert.
Hvad med baren, Tony? Har jeg også ødelagt den?
Den kører på et andet kredsløb, så baren er okay.
Det er ikke din skyld. Det havde ikke gjort nogen forskel.
Din varmtvandsbeholder er ødelagt. Det kommer til at koste 2000.
Og se gulvet. Strøerne og undergulvet er gennemblødt.
- Det kommer til at koste en formue. - Det dækker forsikringen vel?
Nej. Vi udelod det her lokale fra forsikringen, -
- fordi det ikke blev brugt.
For at sænke omkostningerne. Vi havde ikke brug for det.
- Har I ingen forsikring? - Jeg havde ikke råd til det.
Hvad skal jeg sige til børnene?
- Må jeg bede om to fadøl? - Selvfølgelig.
Der er god stemning i aften. Her er propfyldt.
Det er ligesom i gamle dage. Alle tiders.
Ikke noget forpulet missionærarbejde inde ved siden af. Bare fred og ro.
Giver du en øl?
Tak, Bill.
- Kan jeg få et par fadøl, TJ? - Det må jeg give dig, TJ.
Du havde ret. Du sagde det selv. Det lokale kunne ikke bruges.
- Det var vist en ren dødsfælde. - Du skulle have lyttet til dig selv.
Hold så op. Vi prøver at hygge os.
Vi sludrer bare. Vi har medlidenhed med ham.
Måske var det ikke sket med en engelsk blikkenslager -
- i stedet for en af de fremmede.
Det er problemet. Billig udenlandsk arbejdskraft er noget lort.
Jeg har hørt, at du ikke har nogen forsikring. Passer det?
Det får man ikke altid gjort. Sådan går det, når man har travlt.
Det bliver svært at sælge stedet. Du er meget tavs.
Hvad har du at sige?
Det skal jeg sige jer. I skulle holde jeres kæft.
Tag det roligt, TJ. Tænk dig om. Du får brug for de her folk.
Vi vil hjælpe. Lad fortiden hvile. Stedet er propfyldt.
Hvis du hjælper os, hjælper vi dig. Det er vores pub.
Det er vores slags. Vores folk.
Kom, vi går. Vi ses, drenge.
Vil du åbne døren, Michelle?
Hvad er der i vejen? Det var tidligt. Vi ses, Mary.
BEDSTE AFTEN I ÅREVIS PÅ PUBBEN LIGESOM I GAMLE DAGE
SYRERNE SKABTE OVERSVØMMELSE TJ BALLANTYNE ELSKER MUSLIMER
VORES FOLK KOMMER FØRST KRÆV VORES LAND TILBAGE!
INGEN FREMMEDE PÆDOFILE I VORES GADER!
TABER
DYREFODER
MARRA HAKKEKØD
Dumme svin.
- Hej. - Kan vi snakke sammen?
- Ikke i dag. - Jeg er nødt til at tale med dig.
- Fint nok. Kom indenfor. - Tak.
Kom med herind.
Sid ned.
Da du trænede os til fodbold, sagde du altid, -
- at det, vi fortalte, var fortroligt.
- Gælder det stadig? - Selvfølgelig.
Jeg må have lettet hjertet. Jeg kunne ikke sove i aftes.
Men du må love, at det bliver mellem os.
Det har du mit ord på.
Onkel Eddy, Gary og Vic kom hjem til mig, efter pubben lukkede.
Min far har en masse sprut i skuret.
Jeg var ved at lave noget at spise i køkkenet og kunne høre hvert ord.
Når Vic får noget at drikke, bliver han et endnu større fjols.
Han skulle vise sig over for min far.
Alle vidste, at rørene i baglokalet var dårlige.
Jeg hørte Vic forklare, at vandtrykket stiger om natten, -
- og at de bare skulle løsne samlingen til beholderen.
Når vandtrykket steg, ville den give efter, og ingen ville opdage det.
Dumme svin. Det var ikke bare fuldemandssnak?
Jeg hørte dem. De ville have lukket baglokalet og give ...
- Give kamelklapperne skylden. - Dumme svin.
Så det var Vic, Gary og din onkel Eddy.
- Var der andre indblandet? - Charlie.
- Nej, ikke Charlie. - Charlie brød vinduet op.
Det kan jeg ikke tro. Ikke Charlie.
Charlie ville give dig en lærestreg.
Han og Mary blev åbenbart forlovet i det baglokale.
Han bad dig om en tjeneste. Et møde derinde.
Og du afviste ham. Vic sagde, at Charlie følte sig ydmyget.
Hold da kæft. Vi gik i skole sammen.
Vi gik i samme klasse i skolen.
Vi spiste hjemme hos hinanden, da vi var børn.
Hans far arbejdede i minen sammen med min far.
- Hvordan går det? - Se, hvordan vores by ser ud.
Alt det lort, der er sket os i årenes løb.
Det, der er sket med dig og mig og begge vores fædre.
Det gik ad helvede til med byen, længe før syrerne kom hertil.
Jeg ved, at du ikke er dum.
Så hvordan er du blevet sådan her?
Jeg ved ikke, hvad du ævler om.
Vi søger alle en syndebuk, når livet går ad helvede til.
Vi kigger aldrig op. Vi kigger ned og giver staklerne under os skylden.
Det er altid deres skyld.
Det gør det nemmere at trampe staklerne i hovedet, ikke?
Du skal bare vide det, Charlie.
Jeg ved det.
Det ser skidt ud, -
- men det er godt at vide, at alle gerne vil hjælpe.
Jeg skal snakke med Margaret og Jaffa senere.
Men først og fremmest må vi tale med familierne.
Folk forventer mad i dag.
Er du kommet i gang, TJ?
Ja, børnene ramte mig.
Linda sagde bare: "Det er okay. Intet godt varer ved."
Lille Ryan sagde bare: "Jeg vidste det."
Han kaldte mig en løgner og gik.
- Max ville ikke engang se på mig. - Hør her.
Det er forfærdeligt, men det må ikke slå os ud.
Det er det bedste, der er sket her i årevis.
Jeg kan kontakte mine venner i fagbevægelsen.
Prøve at skaffe nogle midler.
Der er de lokale kirker, firmaer og forretninger.
Det vil tage tid, men det kan blive til noget.
Hvor mange gange har vi hørt det?
Det har jeg prøvet på hele livet.
Og jeg er aldrig kommet i nærheden. Det var bare selvbedrag.
Uanset om det gælder strejken, den her skide pub eller byen.
Halvdelen af landet er til hundene.
Men ved du, hvad der er blevet til noget?
Det er had, løgne, fordærv.
Det stinker langt væk.
Og forræderi. For det, der skete her, var ikke et uheld.
Forræderi? Det er et stærkt ord, TJ.
- Du må fortælle os lidt mere. - Hvad mener du?
- Du må fortælle os det. - Du må fortælle det.
Det er ikke det rette tidspunkt.
- Du må fortælle os noget mere. - Forrådt af hvem?
Hold kæft!
Jeg kan ikke klare det længere.
Det eneste, der betyder noget, er, at de fik stoppet mig.
Fordi vi prøvede at hjælpe nogle familier fra en krigszone.
Vi prøvede at hjælpe familier, som må vælge mellem mad og varme.
Ydmygede familier, der ikke kan forsørge deres børn.
I et af verdens rigeste lande.
Vi hjalp dem. Vi gjorde noget godt, og de dumme svin fik os stoppet.
Hør her, TJ.
Det forstår jeg godt, men du har knap nok sovet. Tag det roligt.
Jeg har sovet i årevis. Jeg så det i børnenes ansigter.
Jeg så ansigterne på de dumme svin, som tog pis på mig.
Som grinede smørret og tog pis på mig og syntes, -
- at det var snedigt og sjovt.
De får lort i hovedet hele tiden og står i lort til halsen.
De siger ikke noget. De klager ikke.
De accepterer, at sådan er det. De er bare forpulede dørmåtter.
Hvis man ikke forventer noget, får man ikke noget.
De kan rende mig.
Hold mund, og sørg for dine egne.
Jungleloven. Det er, hvad de har lært her.
Hr. Ballantyne? Du er nødt til at tro på det.
Det kan jeg ikke, Yara. Det kan jeg ikke.
Jeg er færdig. Det er slut.
- Åh nej, mand. TJ. - Hør her.
Lad ham være, Joe. Han har det ikke godt.
TJ! Kom her!
Bashir,salaam alaikum. Jeg kondolerer.
Hej, TJ. Tak.
Yara, det gør mig meget ondt.
Jeg vil ikke trænge mig på.
- Det gør mig meget ondt. - Tak.
De fandt min fars lig.
Så kan vi i det mindste begrave ham, så han kan få fred.
Det gør mig meget ondt.
- Han var en smuk mand. - Det er jeg sikker på, han var.
- Kom. Nej, kom. - Okay.
Tak, Yara.
Tak.
Yara!
Hej, Yara. Det gør mig meget ondt. Vi vidste ikke, hvad vi skulle gøre.
Jeg talte med Rima, og hun sagde, vi gerne måtte komme forbi.
Mange tak.
Mor?
Kom så.
Det gør os meget ondt med din far og din mand.
Og det gør os meget ondt med jeres land.
Mange tak.
Tak.
Det gør mig meget ondt.
Tak, fordi du kom.
Hvis der er noget, jeg kan gøre, så sig til.
Mange tak. Tak for alt.
Mange tak.
Tak.
- Se engang. - De kommer alle vegne fra.
- Mange tak. - Mange tak.
Tak.
Tak, fordi du kom. Mange tak.
Det betyder meget for os. Tak.
Shukran, hr. Ballantyne.
Shukran, Yara.
Oversættelse: Louise Munk Alminde Scandinavian Text Service